**Ügyiratszám: BER/1059-1/2025.**

**BERZENCE NAGYKÖZSÉG ÖNKORMÁNYZATA**

**Berzencei Szent Antal Óvoda, Bölcsőde és Konyha**

###### Fenntartói ellenőrzése

**2025.**

1. **Jogszabályi háttér**

- A nemzeti köznevelésről szóló 2011. évi CXC. törvény 83.§-ának (2) bekezdése alapján a fenntartó: (…)

e) ellenőrizheti a köznevelési intézmény gazdálkodását, működésének törvényességét, hatékonyságát, a szakmai munka eredményességét, nevelési-oktatási intézményben továbbá a gyermek- és ifjúságvédelmi tevékenységet, a tanuló- és gyermekbaleset megelőzése érdekében tett intézkedéseket; *ha a fenntartó nem települési önkormányzat, a tanuló- és gyermekbalesetet jelenti a nevelési-oktatási intézmény székhelye szerint illetékes köznevelési feladatokat ellátó hatóságnak,*(…)

g) jóváhagyja a köznevelési intézmény SZMSZ-ét, pedagógiai programját, éves munkatervét, pedagógus-továbbképzési intézményi programját, tantárgyfelosztását,

h) értékeli a nevelési-oktatási intézmény pedagógiai programjában meghatározott feladatok végrehajtását, a pedagógiai-szakmai munka eredményességét,

i) ellenőrzi a házirendet.

- A gyermekek védelméről és gyámügyi igazgatásról szóló 1997. évi XXXI. törvény

- A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működési feltételeiről szóló 15/1998. (IV.30.) NM rendelet

- A szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről szóló 369/2013.(X.24.) Korm. rendelet

- A gyermekek védelméről és a gyámügyi igazgatásról szóló 1997. évi XXXI. törvény 104. § (1) bekezdés e) pontja alapján, a gyermekjóléti és gyermekvédelmi szolgáltató tevékenységet ellátó állami és nem állami intézmény, valamint a javítóintézeti ellátást nyújtó állami intézmény fenntartója ellenőrzi és évente egy alkalommal értékeli a szakmai munka eredményességét, a szakmai program végrehajtását, valamint a gazdálkodás szabályszerűségét és hatékonyságát.

1. **Általános információk**
2. Az ellenőrzést végző szervezeti egység, személy:

Berzencei Polgármesteri Hivatal Jegyzője

2. Az ellenőrzött intézmény: Berzencei Szent Antal Óvoda, Bölcsőde és Konyha (továbbiakban:

Intézmény)

**3. Az ellenőrzés időszaka: 2024. 09.01. – 2025. 08.31.**

4. Az ellenőrzés tárgya: A szakmai munka eredményességének ellenőrzése és értékelése

5. Az ellenőrzés tartalma:

- a nyújtott szolgáltatások hatékony működésének ellenőrzése,

- az Intézmény által biztosított bölcsődei és óvodai ellátás 2024. évi ellenőrzései,

- az Intézmény beszámolójának áttekintése

Az ellenőrzést végezte: Boti Ferenc jegyző.

Az Intézmény benyújtotta a 2024. évről, illetve a 2024/2025 nevelési évről szóló részletes szakmai beszámolóját. Berzence Nagyközség Önkormányzat Képviselő-testülete a 2025. május 27. napján megtartott ülésén a **39/2025.(V.27.)** számú határozatával elfogadta az önkormányzat által biztosított bölcsődei ellátás 2024. évi szakmai munkájáról szóló beszámolót, illetve a **40/2025.(V.27)** számú határozatával a Berzencei Szent Antal Óvoda, Bölcsőde és Konyha intézmény beszámolóját a 2024/2025 nevelési évről.

1. **Személyi feltételek alakulása 2024. évben (a fenntartó által engedélyezett létszám)**

|  |  |
| --- | --- |
| **INTÉZMÉNY** | **LÉTSZÁM** |
| Berzencei Szent Antal Óvoda, Bölcsőde és Konyha bölcsődei szakfeladat | 4 fő |
| Berzencei Szent Antal Óvoda, Bölcsőde és Konyha óvodai szakfeladat | 7 fő |
| Berzencei Szent Antal Óvoda, Bölcsőde és Konyha étkeztetési szakfeladat | 8 fő |
| **Összesen:** | **19 fő** |

Az Intézmény bölcsődei és óvodai feladatellátása vonatkozásában jelenleg minden álláshely betöltött.

2024. évben nyújtott szolgáltatások:

- óvodai nevelés, ellátás

- sajátos nevelési igényű gyermekek óvodai nevelése, ellátása

- gyermekek bölcsődei ellátása

A fenntartó Berzence Nagyközség Önkormányzatának Képviselő-testülete által kiadott alapító okirat alapján az Intézmény bölcsődei ellátás (7516 Berzence, Kavulák utca 10.) székhelyén 12 fő az engedélyezett férőhelyszám, az óvodai feladaton 50 fő.

Jelenlegi létszám:

- Intézmény bölcsődei ellátás: 12 fő

- óvoda 60 fő (két csoport)

1. **Belső Ellenőrzés megállapításai:**

A 2025. évi működés tekintetében 2025. február 7 és 2025. február 25. között került sor belső ellenőrzésre. Az ellenőrzés célkitűzése annak értékelése volt, hogy az intézmény fenntartó által meghatározott létszámkereten belül gazdálkodik e, a létszám megfelel e a jogszabályi előírásoknak, illetve a dolgozók a munkakörükhöz megfelelő végzettséggel rendelkeznek e. Az ellenőrzés mind a bölcsődei, mind az óvodai feladatellátás vonatkozásában megvalósult. Az ellenőrzés alkalmával megállapításra került, hogy az intézmény létszáma az óvodai nevelés tekintetében a jogszabályi előírásoknak megfelel. A fenntartó 2024. május 31. napjáig a 2024/2025 nevelési évre vonatkozóan nem döntött az indítható csoportok számáról, és nem engedélyezte a maximális létszám túllépését. A bölcsődei ellátásban a létszám a 15/1998.(IV.30.) NM rendelet alapján került meghatározásra.

1. **A 2024-2025. évre vonatkozóan az alábbi szervek végeztek ellenőrzést az Intézmény által biztosított ellátásokra vonatkozásában:**

* ***Külső szervek által végrehajtott ellenőrzés nem volt.***

|  |  |
| --- | --- |
| **Dátum** | **Ellenőrző szerv** |
| xxx | xxx |

**Somogy Vármegyei Kormányhivatal Hatósági Főosztály, Szociális és Gyámügyi Osztály (a továbbiakban: Kormányhivatal) ellenőrzése alkalmával tett megállapítások:**

|  |  |
| --- | --- |
| **Megállapítás** | **Intézkedés** |
|  |  |
|  |  |
|  |  |
|  |  |

1. **Összegzés**

Az ellenőrzés a szakmai programok, Szervezeti és Működési Szabályzat, valamint a nyilvántartott ellátotti dokumentáción alapul.

A Bölcsőde 2014. április 24.-én kelt SOC/05/1147/2014. ügyiratszámú és az 1SZEMK/7975 ügyletszámú határozattal a szolgáltatói nyilvántartásba bejegyzésre került.

Az intézmény, alapító okiratát a fenntartó Berzence Nagyközség Önkormányzat Képviselő-testülete a 11/2024.(I.30.) számú határozatával módosította, és új egységes szerkezetű alapító okiratot adott ki.

A bölcsődében, illetve az óvodában 2024. év első félévében tartott játszótéri ellenőrzés alkalmával feltárt hiányosságok megszüntetésre kerültek. Az eszközök jelenleg megfelelnek az előírásoknak, állapotukat a folyamatosan figyelemmel kell kísérni.

A konyhán a HACCP rendszer felülvizsgálata, kidolgozása folyamatban van külső szakértő cég bevonásával.

Berzence Nagyközség Önkormányzat Képviselő-testülete a 40/2024.(VIII.27.) számú határozatával elfogadta az intézmény óvodai nevelési programját, illetve a 41/2024.(VIII.27.) számú határozatával az intézmény bölcsődei szakmai programját.

Berzence Nagyközség Önkormányzat Képviselő-testülete:

* a 39/2025.(V.27.) számú határozatával elfogadta az önkormányzat által biztosított bölcsődei ellátás szakmai munkájának értékeléséről szóló beszámolót,
* a 40/2025.(V.27.) számú határozatával elfogadta a Berzencei Szent Antal Óvoda, Bölcsőde és Konyha intézmény beszámolóját a 2024/2025.-ós óvodai nevelési évről,
* a 42/2025.(V.27) számú határozatával elfogadta az önkormányzat által biztosított szociális étkeztetés szakmai munkájáról szóló beszámolót.

A Belső ellenőr által végzett ellenőrzés alkalmával a fenntartó képviselője is jelen volt.

Az intézményvezető beszámolója alapján a 2024. és 2025. évre kitűzött célok és megfogalmazott feladatok az intézményben megvalósultak.

A nevelés, gondozás és egyéni fejlesztés területén sikeresnek mondható a nevelési év. A technikai és személyi feltételek adottak ahhoz, hogy a feladatellátás jó színvonalon megvalósuljon.

A bölcsődei ellátást igénylők száma magasabb volt az engedélyezett férőhely számnál, de a normatíva igénylés alapja az engedélyezett létszám volt.

**Berzence, 2025. szeptember 1.**

|  |  |
| --- | --- |
|  | **Boti Ferenc** |
|  | jegyző |